b'\n_START_ARTICLE_\nJo\xc5\xbee Dolenc\n_START_SECTION_\n\xc5\xbdivljenje in delo\n_START_PARAGRAPH_\nNa Teolo\xc5\xa1ki fakulteti v Ljubljani je kot laik diplomiral leta 1938. Postal je tajnik programskega odseka pri ljubljanskem radiu in urednik revije Radio Ljubljana. Med drugo vojno je kot kr\xc5\xa1\xc4\x8danski socialist sodeloval v NOG. Bil je \xc4\x8dlan OF in v uredni\xc5\xa1tvu radia Kri\xc4\x8da\xc4\x8d. Po vojni je delal pri Slovenskem poro\xc4\x8devalcu, med letoma 1952 in 1975 pa je bil kot urednik zaposlen pri celjski Mohorjevi dru\xc5\xbebi._NEWLINE_Objavljal je \xc4\x8dlanke s kulturnega in literarnozgodovinskega podro\xc4\x8dja. Veliko je prevajal iz nem\xc5\xa1\xc4\x8dine, predvsem romane, povesti in pravljice. V Koledar Mohorjeve dru\xc5\xbebe je pisal razne spominske, tudi biografske zapise. Skupaj z Maksom Miklav\xc4\x8di\xc4\x8dem sta zasnovala in uredila delo Leto svetnikov I-IV, ki je izhajalo med letoma 1968 in 1973.'